Feračová

Feračová je potok na hornej Orave, v najjužnejšej časti okresu Námestovo. Je to ľavostranný prítok Hruštínky, meria 3,8 km a je tokom V. rádu.

 Prameň 
Pramení v Oravskej Magure, v podcelku Paráč, na severnom svahu Bzinskej hole (1 194,6 m n. m.) v nadmorskej výške približne 1 160 m n. m.

 Opis toku 
Na hornom toku tečie východným smerom, sprava priberá prítok z východného svahu Bzinskej hole. Ďalej priberá zľava prítok z južného svahu Držatína (1 136,0 m n. m.), dva krátke prítoky z lokality Zadný Držatín a tiež prítok z južného svahu Magurky (1 128,2 m n. m.). Následne sa esovito stáča, pokračuje severojužným smerom, sprava priberá prítok z juhovýchodného svahu Bzinskej hole a na dolnom toku sa stáča na východ. Do Hruštínky ústi v nadmorskej výške cca 807 m n. m. juhozápadne od obce Hruštín v neobývanej oblasti.

 Referencie 

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v okrese Námestovo